Don Lusk

Don Lusk (28. lokakuuta 1913 Burbank, Kalifornia – 30. joulukuuta 2018 San Clemente, Kalifornia) oli yhdysvaltalainen animaattori ja televisio-ohjaaja.Don Lusk, Animator on 'Pinocchio,' 'Fantasia' and Charlie Brown Specials, Dies at 105 The Hollywood Reporter

Lusk työskenteli vuosina 1933–1960 yhtenä Disneyn animaattoreista. Välillä hän palveli kolmen vuoden ajan Yhdysvaltain merijalkaväessä, jossa pääsi vasta perustettuun animaatioyksikköön. Disneyn palveluksessa ollessaan Lusk osallistui muiden muassa elokuvien Pinocchio (1940), Fantasia (1940), Bambi (1942), Tuhkimo (1950), Liisa Ihmemaassa (1951), Peter Pan (1953), Prinsessa Ruusunen (1959) ja 101 dalmatialaista (1961) tekemiseen. 

Disney-uransa jälkeen Lusk siirtyi Bill Meléndezin tuotannon palvelukseen. Hän oli animaattorina muiden muassa elokuvissa Eläköön, Jaska Jokunen! (1969), Ressu lähtee maailmalle (1972) ja Kisa on kova, Jaska Jokunen (1977). Hän työskenteli myös monissa Tenavista tehdyissä televisiospesiaaleissa. Lusk ohjasi lisäksi Hanna-Barberalle muun muassa 136 Smurffit-jaksoa. Hän jäi eläkkeelle vuonna 1993. Vuonna 2015 Luskille myönnettiin Annie-palkintojen jaon yhteydessä Winsor McCay -palkinto elinikäisistä saavutuksista. Tämän hän nimesi uransa huippukohdaksi. Lusk kuoli 105-vuotiaana hoivakodissa.

 Lähteet 

 Aiheesta muualla 


Luokka:Yhdysvaltalaiset animaattorit
Luokka:Yhdysvaltalaiset televisio-ohjaajat
Luokka:Vuonna 1913 syntyneet
Luokka:Vuonna 2018 kuolleet
Luokka:Yli satavuotiaiksi eläneet yhdysvaltalaiset